open-index/open-wikipedia-markdown huggingface dataset:
লিটল মাই

**লিটল মাই** (মূল সুইডিশ: , যার আক্ষরিক অর্থ: "ছোট্ট মিউ") হলো সুইডিশ-ভাষী ফিনীয় লেখক তোভে ইয়ানসন-এর মুমিন বই সিরিজের একটি চরিত্র। চরিত্রটি প্রথম দেখা যায় সিরিজের চতুর্থ বই, *মুমিনপাপ্পার রোমাঞ্চকর অভিযান* (১৯৫০)-এ। সে একজন ক্ষুদ্রাকৃতির, দৃঢ়প্রতিজ্ঞ এবং প্রচণ্ড স্বাধীনচেতা 'মিম্বল'। লিটল মাই উদ্ধত, আক্রমণাত্মক, দুষ্টু এবং অসম্মানজনক আচরণের অধিকারী হলেও প্রয়োজনে সে একজন ভালো বন্ধু হতে পারে। সে মিম্বলের কন্যার ছোট বোন। পরবর্তীতে মুমিন পরিবার তাকে দত্তক নেয়।

তার নামটি গ্রিক বর্ণমালার দ্বাদশ অক্ষর μ (মিউ) থেকে এসেছে—যার সুইডিশ উচ্চারণ 'মাই' ()। মেট্রিক পদ্ধতিতে ছোট হাতের μ বলতে "দশ লক্ষ ভাগের এক ভাগ" বা 'মাইক্রো' (micro) উপসর্গকে বোঝায়, যা গ্রিক শব্দ  (mikrós) থেকে এসেছে, যার অর্থ "ছোট"।

## ব্যক্তিত্ব
লিটল মাই একজন অত্যন্ত কর্কশ বা রুক্ষ স্বভাবের ব্যক্তি, যে প্রায় সব সময় তার শ্রোতা বা আলোচনা সঙ্গীকে রাজি করাতে সক্ষম হয়। সে একজন প্রথাগত বিতার্কিক নয়, বরং তর্কে জেতার জন্য সে আবেগ এবং যুক্তি উভয়ই ব্যবহার করে। সে সাধারণত প্রতিপক্ষের ব্যক্তিগত বিষয় নিয়ে আক্রমণ করে, নিজের অপ্রমাণিত সিদ্ধান্তে অনড় থাকে এবং প্রতিপক্ষকে উপহাস করার জন্য তাদের যুক্তিগুলোকে অতিরঞ্জিত করে তোলে।

## উপস্থিতি
লিটল মাই নিচের বইগুলোতে উপস্থিত হয়েছে:

* *মুমিনপাপ্পার রোমাঞ্চকর অভিযান*: মুমিনপাপ্পার যৌবনকালে এক গ্রীষ্মের দিনে লিটল মাই-এর জন্ম হয়। তাকে মিম্বলের সন্তানদের মধ্যে সবচেয়ে ছোট হিসেবে উল্লেখ করা হয়েছে; সে এতটাই ছোট যে তাকে খালি চোখে দেখাই কঠিন। 
* *মুমিনসামার ম্যাডনেস*: এই পঞ্চম বইতে লিটল মাই প্লটে আরও সক্রিয় ভূমিকা রাখার মতো বড় হয়, যদিও সে তখনও এতটাই ছোট ছিল যে সনাফকিন তাকে পকেটে করে নিয়ে ঘুরতে পারত।
* *মুমিনল্যান্ড মিডউইন্টার*: মুমিনট্রোল ছাড়াও লিটল মাই-ই একমাত্র চরিত্র যে শীতকালীন ঘুম (hibernation) থেকে জেগে ওঠে এবং প্রথমবারের মতো শীতের অভিজ্ঞতা লাভ করে। 
* *টেলস ফ্রম মুমিনভ্যালি*: এই বইটি বেশ কিছু ছোটগল্পের সংকলন, যার মধ্যে তিনটি গল্পে লিটল মাই-এর সরব উপস্থিতি রয়েছে।
* *মুমিনপাপ্পা অ্যাট সি*: লিটল মাই মুমিন পরিবারের সাথে লাইটহাউস দ্বীপে যায়। সে বইটির পুরোটা জুড়ে তার হাসিখুশি ভাব বজায় রাখে।

এছাড়াও লিটল মাই মুমিন সংক্রান্ত অধিকাংশ কমিক স্ট্রিপ, সিনেমা এবং টিভি সিরিজে অন্যতম প্রধান চরিত্র হিসেবে আবির্ভূত হয়েছে।

## তথ্যসূত্র

বিষয়শ্রেণী:সাহিত্যের নারী চরিত্র
বিষয়শ্রেণী:সাহিত্যের শিশু চরিত্র
স্বর্ণটিয়া

**স্বর্ণটিয়া** একটি উজ্জ্বল হলুদ রঙের মাঝারি আকারের টিয়া, যার বৈজ্ঞানিক নাম *Guaruba guarouba*। এটি Guaruba গণের একমাত্র জীবিত প্রজাতি এবং স্বভাবতই সামাজিক, অনেক সময় দলবদ্ধভাবে চলাফেরা করে। স্বর্ণটিয়ার প্রধান আবাস ব্রাজিলের উত্তরাঞ্চলের আমাজন অববাহিকার অভ্যন্তরীণ অংশের বনাঞ্চল, যেখানে এটি সাধারণত উঁচু জমির তুলনামূলক শুষ্ক অতিবৃষ্টি অরণ্যে দেখা যায়।

আবাসস্থল ধ্বংস হওয়া, অতীতে পোষা পাখির বাণিজ্যের জন্য বন্য অবস্থা থেকে ধরে নেওয়া এবং স্থানীয় পর্যায়ের অন্যান্য মানবসৃষ্ট চাপের কারণে স্বর্ণটিয়ার সংখ্যা হ্রাস পেয়েছে। এই কারণে IUCN লাল তালিকায় প্রজাতিটি Vulnerable হিসেবে শ্রেণিবদ্ধ। আন্তর্জাতিক বাণিজ্য নিয়ন্ত্রণের জন্য প্রজাতিটি CITES চুক্তির Appendix I তালিকাভুক্ত।

## তথ্যসূত্র

বিষয়শ্রেণী:ব্রাজিলের পাখি
বিষয়শ্রেণী:পাখি গণ
বিষয়শ্রেণী:মেরুদণ্ডী প্রাণী
বিষয়শ্রেণী:টিয়া
ভারতীয় হাই কমিশন, ঢাকা

**ভারতীয় হাই কমিশন, ঢাকা** বা **ভারতীয় দূতাবাস, ঢাকা** হল বাংলাদেশের রাজধানী ঢাকায় অবস্থিত ভারত সরকারের একটি কূটনৈতিক মিশন। এটির নেতৃত্বে থাকেন বাংলাদেশে নিয়োজিত ভারতের হাই কমিশনার।  বর্তমান হাই কমিশনার হলেন প্রণয় কুমার ভার্মা।

## সহকারী হাই কমিশন

এছাড়াও বাংলাদেশে চারটি "সহকারী হাই কমিশন" রয়েছে, যা চারটি শহরে অবস্থিত: চট্টগ্রাম, খুলনা, রাজশাহী এবং সিলেট।

## ভারত বিরোধী আন্দোলন
প্রাক্তন প্রধানমন্ত্রী শেখ হাসিনার পদত্যাগের পর বাংলাদেশে ভারত বিরোধী বিক্ষোভ দ্রুত বৃদ্ধি পায়। পদত্যাগের পরপরই শেখ হাসিনা ভারতে পালিয়ে যান। জুলাই গণঅভ্যুত্থান চলাকালীন গণহত্যার জন্য তার বিরুদ্ধে অভিযোগ আনা হয়। ভারত ও বাংলাদেশের সাথে বন্দী বিনিময় চুক্তি অনুসারে, বাংলাদেশ সরকার আনুষ্ঠানিকভাবে তাকে হস্তান্তরের জন্য অনুরোধ করে। কিন্তু বাংলাদেশের সরকারি প্রচেষ্টা সত্ত্বেও ভারত সরকার নিরব থাকে। ফলে ভারতের বিরুদ্ধে এবং বাংলাদেশের অভ্যন্তরীণ বিষয়ে ভারতীয় আগ্রাসনের বিরুদ্ধে জনগণের মনোভাব দ্রুত বৃদ্ধি পায় যার ফলে বিভিন্ন বাংলাদেশী রাজনৈতিক গোষ্ঠী বাংলাদেশে ভারতীয় কূটনৈতিক মিশনে আক্রমণ শুরু করে।

## তথ্যসূত্র

বিষয়শ্রেণী: ভারতের কূটনৈতিক মিশন
বিষয়শ্রেণী:বাংলাদেশের বৈদেশিক সম্পর্ক
ভারতীয় হাই কমিশনারদের
ভারতীয় হাই কমিশনারদের

বিষয়শ্রেণী:১৯৬৮-এ ভারতে প্রতিষ্ঠিত
ভারতীয় হাই কমিশনারদের
বিষয়শ্রেণী:ভারতের রাষ্ট্রদূতদের তালিকা
বিষয়শ্রেণী:ঢাকায় অবস্থিত কূটনৈতিক মিশন
ভেঙ্কি মাইসোর

**ভেঙ্কি মাইসোর** একজন ভারতীয়-আমেরিকান ব্যবসায়িক নির্বাহী যিনি রেড চিলিজ এন্টারটেইনমেন্টের সিইও এবং ইন্ডিয়ান প্রিমিয়ার লিগ দল কলকাতা নাইট রাইডার্সের সিইও এবং ব্যবস্থাপনা পরিচালক । 

ক্যারিবিয়ান প্রিমিয়ার লিগের দল ত্রিনবাগো নাইট রাইডার্স (তৎকালীন ত্রিনিদাদ ও টোবাগো রেড স্টিলস) কে কলকাতা নাইট রাইডার্স কেনার পেছনে তার গুরুত্বপূর্ণ ভূমিকা ছিল। 
## কর্মজীবন
ভেঙ্কি মাইসোর ২০০২ থেকে ২০০৩ সাল পর্যন্ত আমেরিকান চেম্বার অব কমার্সের বেঙ্গালুরু অধ্যায়ের চেয়ারম্যান হিসেবে দায়িত্ব পালন করেন। বীমা শিল্পে তাঁর ২৫ বছরেরও বেশি অভিজ্ঞতা রয়েছে, যার মধ্যে উত্তর আমেরিকায় কাজ করার অভিজ্ঞতা এবং এশিয়ায় কার্যক্রম প্রতিষ্ঠার অভিজ্ঞতাও অন্তর্ভুক্ত।

তিনি মেটলাইফ-এ টানা ২১ বছরেরও বেশি সময় কর্মরত ছিলেন এবং ২০১০ সালে পিএনবি মেটলাইফ ইন্ডিয়া ইন্স্যুরেন্স কোম্পানি লিমিটেডের ব্যবস্থাপনা পরিচালক (ম্যানেজিং ডিরেক্টর) হিসেবে দায়িত্ব পালন শেষে প্রতিষ্ঠানটি ত্যাগ করেন।

এছাড়াও তিনি ২ জানুয়ারি ২০০৭ পর্যন্ত সান লাইফ ফাইন্যান্সিয়াল ইনকর্পোরেশনে ভারতের বিভাগীয় প্রধান (কান্ট্রি হেড) এবং সান লাইফ ফাইন্যান্সিয়াল এশিয়ার ভাইস প্রেসিডেন্ট হিসেবে দায়িত্ব পালন করেন। তিনি গুজরাট সিধি সিমেন্ট লিমিটেডের নন-এক্সিকিউটিভ ও নন-ইনডিপেনডেন্ট পরিচালক ছিলেন। পাশাপাশি তিনি বিরলা সান লাইফ ইন্স্যুরেন্স কোম্পানি লিমিটেডের পরিচালক, ওবেরয় রিয়েলটি লিমিটেডের স্বাধীন নন-এক্সিকিউটিভ পরিচালক এবং বিরলা সান লাইফ অ্যাসেট ম্যানেজমেন্ট কোম্পানি লিমিটেডের পরিচালক হিসেবে দায়িত্ব পালন করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:কলকাতার ব্যবসায়ী
পসেনদি

[থাম্ব|[শ্রাবস্তী ছেড়ে বুদ্ধের সাথে সাক্ষাতের উদ্দেশ্যে কোশলের প্রসেনজিতের শোভাযাত্রা। সাঁচি]]
**পসেনদি** () বা **প্রসেনজিৎ** (; ) ছিলেন খ্রিস্টপূর্ব ষষ্ঠ বা পঞ্চম শতাব্দীতে কোশলের একজন  শাসক। শ্রাবস্তী ছিল তার রাজধানী। তিনি  পরে সিংহাসনে বসেন। রাজা হিসেবে, তিনি গৌতম বুদ্ধের একজন বিশিষ্ট  বা সাধারণ অনুসারী ছিলেন এবং বুদ্ধের জন্য অনেক বৌদ্ধ মঠ নির্মাণ করেছিলেন।

## জীবন
পসেনদি তার প্রথম জীবনে তক্ষশীলায় পড়াশোনা করেছিলেন। তিনি কোশলের (আধুনিক অযোধ বা অবধ) রাজা ছিলেন। তার প্রথম রানী ছিলেন একজন মগধন রাজকন্যা, রাজা বিম্বিসারের বোন। তার দ্বিতীয় এবং প্রধান রানী ছিলেন বাসভখট্টিয়া, একজন  কন্যা, মহানামের মালা প্রস্তুতকারকদের প্রধানের কন্যা। এই বিবাহ থেকে, তার একটি পুত্র, বিদুড়ভ এবং একটি কন্যা, রাজকুমারী বজিরা জন্ম হয়, যাকে পরবর্তীতে তার ভাগ্নে, অজাতশত্রু (র সাথে বিবাহ দেওয়া হয়।)। তিনি তার বোন কোশলা দেবীকে বিম্বিসারের সাথে বিবাহ দেন।

### রাজত্ব
পাসেনাদির সময়কালে, কোশল কালম উপজাতি প্রজাতন্ত্রের অধিপতি হয়ে ওঠে, এবং পাসেনাদির রাজ্য তার রাজ্যের পূর্বে বসবাসকারী শক্তিশালী লিচ্ছবি উপজাতির সাথে বন্ধুত্বপূর্ণ সম্পর্ক বজায় রেখেছিল।

পাসেনাদির রাজত্বকালে, তক্ষশীলায় শিক্ষা লাভকারী বন্ধুল নামে এক মল্লক, মল্লক ও কোশলের মধ্যে সুসম্পর্ক বজায় রাখার জন্য কৌশল্য রাজার কাছে সেনাপতি হিসেবে তার সেবা প্রদান করেছিলেন। পরবর্তীতে, বন্ধুল তার স্ত্রী মল্লিকার সাথে লিচ্ছবিকদের  পবিত্র পুকুরে প্রবেশ করেন, যার ফলে কৌশল্য ও লিচ্ছবিকদের মধ্যে সশস্ত্র যুদ্ধ শুরু হয়। পরে পাসেনাদি কর্তৃক বন্ধুলকে বিশ্বাসঘাতকতার সাথে তার পুত্রদের সহ হত্যা করা হয়। প্রতিশোধ হিসেবে, কিছু মল্লক পাসেনাদির পুত্র বিডুডভকে বন্ধুলের মৃত্যুর প্রতিশোধ নিতে কোশলের সিংহাসন দখল করতে সাহায্য করেন, যার পরে পাসেনাদি কোশল থেকে পালিয়ে যান এবং মাগধী রাজধানী রাজগহের ফটকের সামনে মারা যান।

পুরাণগুলিতে -এর পরিবর্তে ক্ষুদ্রকের নাম তাঁর উত্তরসূরী হিসেবে উল্লেখ করা হয়েছে।

## তথ্যসূত্র

### উদ্ধৃতি

### সূত্র
 

বিষয়শ্রেণী:খ্রিস্টপূর্ব ৬ষ্ঠ শতাব্দীর ভারতীয় রাজশাসক
বিষয়শ্রেণী:সূর্য রাজবংশ
বিষয়শ্রেণী:গৌতম বুদ্ধের শিষ্য
বিষয়শ্রেণী:বোধিসত্ত্ব
সোলজার

***সোলজার***  হল সাকিব ফাহাদ পরিচালিত একটি আসন্ন বাংলাদেশী অ্যাকশন থ্রিলার চলচ্চিত্র এবং এতে মুখ্য ভূমিকায় অভিনয় করেছেন শাকিব খান । 

## কুশীলব

* একজন প্রাক্তন রাষ্ট্রীয় গোয়েন্দা এজেন্টের চরিত্রে শাকিব খান  
* অন্যান্য অভিনেতা-অভিনেত্রীদের নাম ঘোষণা করা হবে।

:: বেশ কয়েকটি জাতীয় সংবাদমাধ্যম জানিয়েছে যে তানজিন তিশা, এবিএম সুমন, জান্নাতুল ফেরদৌস ঐশীকে সহ-অভিনেতাদের একজন হিসেবে বিবেচনা করা হচ্ছে, যদিও তারা এই তথ্যকে আনুষ্ঠানিক ঘোষণার পরিবর্তে অনানুষ্ঠানিক চরিত্রের সংবাদ হিসাবে বর্ণনা করে। 

## উন্নয়ন
জাতীয় সংবাদ প্রতিবেদন অনুসারে, পরিচালক সাকিব ফাহাদ এই প্রকল্পের সাথে যুক্ত এবং ছবিটিকে বাস্তব ঘটনা দ্বারা অনুপ্রাণিত একটি দেশাত্মবোধক অ্যাকশন ড্রামা হিসেবে বর্ণনা করা হয়েছে; শাকিব খান একজন প্রাক্তন রাষ্ট্রীয় গোয়েন্দা এজেন্টের চরিত্রে অভিনয় করবেন বলে জানা গেছে যার পেশাদার এবং ব্যক্তিগত সংগ্রাম নাটকীয় মূল গঠন করে। 

মূলধারার কভারেজ থেকে জানা যায় যে, মূল ছবির প্রযোজনা ২০২৫ সালের সেপ্টেম্বরে শুরু হবে এবং ২০২৫ সালের ডিসেম্বরে থিয়েটারে মুক্তি পাবে বলে জানা গেছে; সংবাদমাধ্যমগুলো মনে করে যে, প্রযোজনা সংস্থা কর্তৃক এখনও আনুষ্ঠানিক প্রযোজনা ক্রেডিট এবং পূর্ণাঙ্গ অভিনেতাদের তালিকা প্রকাশ করা হয়নি। 

## মুক্তি
২১শে আগস্ট ২০২৫ তারিখে, জাতীয় গণমাধ্যমের প্রতিবেদন অনুসারে, ছবিটি ২০২৫ সালের ডিসেম্বরে বাংলাদেশে মুক্তির পরিকল্পনা করা হচ্ছে; প্রযোজনা সংস্থার পক্ষ থেকে এখনও কোনও আনুষ্ঠানিক প্রেস বিজ্ঞপ্তি বা বিতরণের সময়সূচী প্রকাশিত হয়নি। 

## সঙ্গীত
আবহ সঙ্গীত পরিচালনা করেছেন আরিয়ান মেহেদী।

## রিসেপশন
মূলধারার সংবাদ কভারেজ উল্লেখ করে যে প্রথম দেখা ছবি এবং টিজার উপাদান (সোশ্যাল মিডিয়ায় প্রচারিত) দর্শকদের আগ্রহ এবং আলোচনার জন্ম দিয়েছে; তবে, এই উপাদানগুলি কোনও সরকারী প্রযোজনা-কোম্পানির প্রেস বিজ্ঞপ্তির পরিবর্তে সংবাদ পোর্টালের মাধ্যমে রিপোর্ট করা হয়েছিল। 

## পাদটীকা

## আরো দেখুন

* বাংলাদেশী সিনেমা
* বাংলাদেশী চলচ্চিত্রের তালিকা
* বাংলাদেশের সিনেমা

## তথ্যসূত্র

বিষয়শ্রেণী:CS1 Bengali-language sources (bn)
বিষয়শ্রেণী:আসন্ন চলচ্চিত্র
বিষয়শ্রেণী:২০২০-এর দশকের মারপিটধর্মী রোমাঞ্চকর চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:২০২৬-এর বাংলাদেশী চলচ্চিত্র
বিষয়শ্রেণী:আসন্ন বাংলাদেশী চলচ্চিত্র
দি গ্রেভ: জেমস হেনেগান

দি গ্রেভ, বাংলায় যদি বলি, কবর, কানাডিয়ান লেখক জেমস হেনেগান এর একটি টাইম ট্র্যাভেল উপন্যাস, যেটি ১৯৭০ সালের লিভারপুল এবং আয়ার ল্যান্ড, এবং মধ্য ১৯ শতকের আয়ার ল্যান্ড এর পরিবেশে রচিত । । ২০০০ সালে প্রকাশিত হয়েছিল বইটি ।

এর মুল চরিত্র ১৩ বছর বয়সী এক এতিম বালক, টম মুলেন। সে তার হিংস্র পালক বাবা মা , ও ভাই ব্রায়ান এর সাথে লিভারপুল এর ওল্ড শোয়ান এলাকায় থাকে । এক রাতে, টম তার ভাই ব্রায়ান এর সাথে চুপিচুপি বেরিয়ে পরে, তাদের স্কুলের কাছে এক রহস্যজনক খননকাজ সম্পর্কে জানতে । দুই ভাই জানতে পারে, শ্রমিকেরা একটি পুরনো কবরস্থান খুঁড়ে ফেলেছে । টম জায়গাটি দেখতে দেখতে এক গভীর অন্ধকার গর্তে পড়ে

জেগে উঠে টম দেখতে পেল, সে গ্রামের কাছে সমুদ্রের ধারে পড়ে আছে । সে দেখতে পেল, এক দল মানুষ এক পানিতে ডুবে যাওয়া ছেলের দেহ ঘিরে দাঁড়িয়ে আছে । এ ছেলেটি দেখতে অবিকল টম এর মত । সবাই মনে করছিল ছেলেটি মারা গেছে, তবে টম প্রাথমিক চিকিৎসা দিয়ে তাকে বাঁচিয়ে তোলে । ছেলেটির নাম ছিল টালি মনহাগান । সে টমকে তার পরিবারের সাথে থাকার আমন্ত্রণ জানায় । টম টালির ঘরে ঢুকতে, একটি খবরের কাগজে দেখে, তারিখ ঃ সেপ্টেম্বর ১৮৪৭ । টম যে শুধু আয়ার ল্যান্ড এ আছে, তাই নয়, কোনভাবে সে পৌঁছে গেছে মহা দুর্ভিক্ষের সময়ে । গ্রামবাসীরা যখন জমিদারদের আক্রমণের শিকার হয়, টম মাথায় আঘাত পেয়ে আবার নিজের সময়, ১৯৭৪ এ পৌঁছে যায় । টম সেই বন্ধুবৎসল মনহাগান পরিবারে নেই দেখে মুষড়ে পড়ে ।

ফুটবল খেলার সময়ে টম বুঝতে পারে, যে কেবল ওই গর্তে লাফিয়ে পড়লেই আবার অতীতে ফিরে যাওয়া যাবে । তবে একাজটি করার পরে টম দেখে, টালিদের বাড়ী ধ্বংস হয়ে গেছে, টালির বাবা মারা গেছেন । ওই পরিবারটি লিভারপুল এ চলে যাবার সিদ্ধান্ত নিয়েছে । টম তাদের সাথে যায়, তবে দুর্ঘটনাবশত আবার নিজের আধুনিক সময়ে ফিরে আসে ।

পরের দিন রাতে টম আবার সেই কবরের গর্তে ঝাঁপ দিল । সে পুরনো লিভারপুল এ ফেরত এলো, ১৩ মার্চ, ১৮৪৮ এ। এর চার মাস আগে সে টালির পরিবারকে শেষ দেখেছিল । টালির মা ও ভাই দুজনেই জ্বরে আক্রান্ত হয়ে হাসপাতালে মারা যায় । টম টালি ও তার বোন হানা, যারা কিনা ওই পরিবারের কেবল দুজন জীবিত সদস্য, তাদের জানায় সে ভবিষ্যৎ থেকে এসেছে । তারা বুঝতে পারে, যে টালি হল টমের দাদুর বাবা, এবং টমের ওই অতীতে বার বার যাবার মানে হল, সেদিন টালি যদি সমুদ্রের ধারে মারা যেত, তবে টমের জন্মই হত না ।

টম নিজের সময়ে ফিরে এলে, তার পালক বাবা মা তাকে প্রায় ঘাড়ধাক্কা দিয়ে বাড়ী থেকে বের করে দেয় । টম আবার অতীতে ফিরে গিয়ে, টালির মা এবং ভাইকে গির্জার কবরস্থানে সমাহিত করে ।

টম এর ফুটবল কোচ তাকে প্রশ্ন করেন ঃ কেন সে তার পদবি বদলে মনহাগান করল? জানা গেল, ওই কোচ ই টমের বহু আগে হারিয়ে যাওয়া বাবা ।
কাদেরিয়া তৈয়্যবিয়া আলিয়া মাদ্রাসা

**মোহাম্মদপুর কাদেরিয়া তৈয়্যেবিয়া আলিয়া কামিল মাদ্রাসা** (ইংরেজি: *Quaderia Tayabia Alia Kamil Madrasa*) বাংলাদেশের রাজধানী ঢাকা শহরের মোহাম্মদপুর এলাকায় অবস্থিত একটি স্বীকৃত আলিয়া মাদ্রাসা। প্রতিষ্ঠানটি দাখিল, আলিম, ফাজিল ও কামিল (স্নাতকোত্তর সমমান) পর্যায়ে শিক্ষা প্রদান করে এবং বাংলাদেশ মাদ্রাসা শিক্ষা বোর্ড ও ইসলামি আরবি বিশ্ববিদ্যালয়–এর পাঠক্রম অনুসরণ করে।

## ইতিহাস
ধর্মীয় ও সাধারণ শিক্ষার সমন্বয়ে দক্ষ ও নৈতিক মানবসম্পদ গড়ে তোলার লক্ষ্যে মোহাম্মদপুর কাদেরিয়া তৈয়্যেবিয়া আলিয়া কামিল মাদ্রাসা প্রতিষ্ঠিত হয়। প্রতিষ্ঠার পর থেকে এটি ঢাকাসহ দেশের বিভিন্ন অঞ্চল থেকে আগত শিক্ষার্থীদের জন্য উচ্চতর ইসলামি শিক্ষার সুযোগ সৃষ্টি করে আসছে। দীর্ঘদিন ধরে প্রতিষ্ঠানটি আলিয়া শিক্ষা ব্যবস্থার অধীনে নিয়মিত পাঠদান ও পরীক্ষা কার্যক্রম পরিচালনা করে আসছে।

## প্রশাসন ও অবকাঠামো
মাদ্রাসাটির প্রশাসনিক কার্যক্রম একজন অধ্যক্ষের তত্ত্বাবধানে পরিচালিত হয়। প্রতিষ্ঠানে একাধিক একাডেমিক ভবন, শ্রেণিকক্ষ, নামাজের স্থান এবং একটি গ্রন্থাগার রয়েছে। গ্রন্থাগারে ধর্মীয় ও সাধারণ শিক্ষা বিষয়ক উল্লেখযোগ্য সংখ্যক বই সংরক্ষিত আছে।

## অবস্থান
মাদ্রাসাটি ঢাকার মোহাম্মদপুর এলাকায় অবস্থিত। এটি সড়কপথে সহজে যাতায়াতযোগ্য এবং আশপাশের বিভিন্ন আবাসিক এলাকার শিক্ষার্থীদের জন্য সুবিধাজনক অবস্থানে রয়েছে।

## উল্লেখযোগ্য অবদান
এই প্রতিষ্ঠান থেকে শিক্ষা গ্রহণ করে বহু শিক্ষার্থী দেশের বিভিন্ন মাদ্রাসা, মসজিদ, শিক্ষা প্রতিষ্ঠান ও অন্যান্য পেশায় নিয়োজিত রয়েছেন। ইসলামি শিক্ষা বিস্তারে প্রতিষ্ঠানটির

## উল্লেখযোগ্য প্রাক্তন বা বর্তমান শিক্ষার্থী
*গিয়াস উদ্দিন তাহেরী, বক্তা ও রাজনৈতিক ব্যক্তিত্ব 

## আরো দেখুন
* জামেয়া আহমদিয়া সুন্নিয়া কামিল মাদ্রাসা
* জামেয়া আহমদিয়া সুন্নিয়া মহিলা ফাযিল মাদ্রাসা
* মাদ্রাসা-এ তৈয়্যবিয়া ইসলামিয়া সুন্নিয়া ফাজিল
* মাদ্রাসা-এ-তৈয়্যবিয়া অদুদিয়া সুন্নিয়া
* বরুড়া সুন্নিয়া কামিল এমএ মাদ্রাসা
* কাদেরিয়া তাহেরিয়া সুন্নিয়া মাদরাসা

## তথ্যসূত্র
তারাগুনিয়া

**তারাগুনিয়া** কুষ্টিয়া জেলার একটি গ্রোথ সেন্টার ও গ্রাম। এটি দৌলতপুর উপজেলায় অবস্থিত। তারাগুনিয়া বাজার একটি গ্রোথ সেন্টার হওয়ায় এটিকে শহর হিসেবে গণনা করা হয়।

## উল্লেখযোগ্য ব্যক্তি

* আহসানুল হক মোল্লা - বাংলাদেশী রাজনীতিবিদ
* বাচ্চু মোল্লা - বাংলাদেশী রাজনীতিবিদ
* রাধা বিনোদ পাল - বাঙালি আইনবিদ এবং কলকাতা বিশ্ববিদ্যালয়ের প্রাক্তন উপাচার্য
* সালমা আক্তার - সংঙ্গীত শিল্পী

## তথ্যসূত্র

## বহিঃসংযোগ

* 

বিষয়শ্রেণী:দৌলতপুর উপজেলা, কুষ্টিয়া
বিষয়শ্রেণী:কুষ্টিয়া জেলার গ্রাম
বিষয়শ্রেণী:কুষ্টিয়া জেলার জনবহুল স্থান
হিস্পানোথেরিয়াম

***হিস্পানোথেরিয়াম*** (*Hispanotherium*) হলো এলাসমোথেরিনি ট্রাইবের অন্তর্গত রাইনোসেরোটিড বা গণ্ডারজাতীয় প্রাণীর একটি বিলুপ্ত গণ। মায়োসিন যুগে ইউরোপ এবং এশিয়া মহাদেশে এদের প্রাদুর্ভাব ছিল। এরা ১৬ থেকে ৭.২৫ নিযুত বছর আগে বিদ্যমান ছিল এবং প্রায়  ধরে টিকে ছিল।

## শ্রেণিবিন্যাস
১৯৪৭ সালে নামমাত্র প্রজাতি *"রাইনোসেরোস" ম্যাট্রিটেন্স* (*"Rhinoceros" matritense*)-এর জন্য ক্রুসাফন্ট এবং ভিলালতা *হিস্পানোথেরিয়াম* গণটি প্রতিষ্ঠা করেছিলেন। এশীয় প্রজাতি *হুয়াকিংথেরিয়াম*কে (*Huaqingtherium*) একসময় *হিস্পানোথেরিয়াম* এর অন্তর্ভুক্ত করা হয়েছিল, কিন্তু পরবর্তীতে এটিকে একটি পৃথক গণ হিসেবে স্বীকৃতি দেওয়া হয়।

## প্রত্নবাস্তুবিদ্যা
দাঁতের মাইক্রোওয়্যার এবং মেসোওয়্যার (ক্ষয়প্রাপ্তি) বিশ্লেষণ থেকে প্রাপ্ত প্রমাণ অনুযায়ী ধারণা করা হয় যে, *এইচ. বিওনেন্স* (*H. beonense*) একটি মিশ্র খাদক (mixed feeder) ছিল।

## তথ্যসূত্র

বিষয়শ্রেণী:মায়োসিন গণ্ডার
বিষয়শ্রেণী:ইউরোপের মায়োসিন স্তন্যপায়ী
বিষয়শ্রেণী:প্রাগৈতিহাসিক গণ্ডার
জুক্সা, দ্য ডকুমেন্টারি

**জুক্সা, দ্য ডকুমেন্টারি** (ইংরেজি শিরোনাম: *Xuxa, A Life on TV*) হলো পাঁচ পর্বের একটি ব্রাজিলীয় তথ্যচিত্র সিরিজ, যা ব্রাজিলীয় টেলিভিশন উপস্থাপিকা এবং গায়িকা জুক্সা মেনেগেলের জীবন ও কর্মজীবনের পথচলাকে কেন্দ্র করে নির্মিত। কনভার্সা.ডক এবং এন্ডেমল শাইন ব্রাজিলের যৌথ প্রযোজনায় সিরিজটি পরিচালনা করেছেন পেড্রো বিয়াল এবং চিত্রনাট্য লিখেছেন কামিলা অ্যাপেল। এটি ১৩ জুলাই ২০২৩ তারিখে স্ট্রিমিং প্ল্যাটফর্ম গ্লোবোপ্লেতে মুক্তি পায়।

## নির্মাণ
২০২১ সালের ২৬ জানুয়ারি, জুক্সা 'ফাতিমা বার্নার্ডসের সাথে দেখা'টেলিভিশন অনুষ্ঠানে তার নতুন প্রজেক্টগুলো সম্পর্কে কথা বলেন এবং ঘোষণা করেন যে গ্লোবোপ্লে তাকে নিয়ে একটি তথ্যচিত্র নির্মাণ করবে। তিনি বলেন, "আমার একটি তথ্যচিত্র তৈরির পরিকল্পনা আছে যা এন্ডেমলের সাথে গ্লোবোপ্লে প্রকাশ করবে। যেহেতু আমি এখানে ২৯ বছর কাজ করেছি, তাই এতে গ্লোবোপ্লের ছোঁয়া থাকা জরুরি ছিল।"

২০২১ সালের ফেব্রুয়ারিতে সংবাদমাধ্যমে জানা যায় যে, জুক্সা চেয়েছিলেন পেড্রো বিয়াল যেন তথ্যচিত্রটি পরিচালনা করেন। তাদের এই ঘনিষ্ঠতা তৈরি হয় তার আগের বছর, যখন জুক্সা বিয়ালের টক শো 'কনভারসা কম বিয়ালে' অংশগ্রহণ করেছিলেন। ২০২৩ সালের মার্চ মাসে চিত্রধারণ চলাকালীন, জুক্সা তার প্রাক্তন ম্যানেজার মার্লিন মাতোসের সাথে দেখা করেন, যাঁর সাথে ২০০২ সালের পর তার কোনো বাক্যালাপ ছিল না।

জিএনটি চ্যানেলে 'সাইয়া জুস্তা' অনুষ্ঠানে অংশগ্রহণের সময় জুক্সা বলেন যে, এই তথ্যচিত্রটি এমন অনেক কিছু পুনরুজ্জীবিত করেছে যা তিনি নিজেও জানতেন না। তিনি বলেন, "তারা বিশাল গবেষণা চালিয়েছে, আমি নিজেও জানতাম না যে আমি এই সবকিছুর মধ্য দিয়ে গিয়েছি। আমি সেই দিনগুলোতে ফিরে গিয়েছিলাম কারণ তারা কেবল পুরনো সিন্দুকই খোলেনি, বরং দীর্ঘকাল বন্ধ থাকা ছোট ছোট বাক্সগুলোও উন্মোচন করেছে।"

## অভিনয়শিল্পী

*জুক্সা ... স্বয়ং
*অ্যাঞ্জেলিকা ... স্বয়ং
*আন্দ্রেয়া ভেগা ... স্বয়ং
*আরেতুজা গারিবালদি ... স্বয়ং
*বোনি ... স্বয়ং
*জুনো আন্দ্রাদে ... স্বয়ং
*লেটিসিয়া স্পিলার ... স্বয়ং
*লুইজা ব্রুনেট ... স্বয়ং
*লুসিয়ানো জাফির ... স্বয়ং
*মার্লিন মাতোস ... স্বয়ং
*মাইকেল সুলিভান ... স্বয়ং
*মার্সেলো রিবেরো ... স্বয়ং
*মিশেলি এক্স ... স্বয়ং
*পাওলো মাসাদাস ... স্বয়ং
*রেনাতো আরাগাও ... স্বয়ং
*রেইনাল্ডো ওয়াইজম্যান ... স্বয়ং
*সাশা মেনেগেল ... স্বয়ং
*সার্জিও মালান্দ্রো ... স্বয়ং
*তাতিয়ানা মারানহাও ... স্বয়ং

## পর্বসমূহ

### সিরিজ ১

## মুক্তি
২০২২ সালের ২৮ অক্টোবর সিরিজটির প্রথম টিজার মুক্তি পায়। ২০২৩ সালের জুনে গ্লোবোপ্লে ঘোষণা করে যে তথ্যচিত্রটি ১৩ জুলাই ২০২৩ এ মুক্তি পাবে। অফিসিয়াল ট্রেলারটি ৮ জুলাই ২০২৩ এ প্রকাশিত হয়।

## তথ্যসূত্র

## বহিঃসংযোগ

বিষয়শ্রেণী:২০২০ দশকের ব্রাজিলীয় তথ্যচিত্র টেলিভিশন সিরিজ
বিষয়শ্রেণী:২০২৩ এ শুরু হওয়া ব্রাজিলীয় টেলিভিশন সিরিজ
বিষয়শ্রেণী:২০২৩ এ শেষ হওয়া ব্রাজিলীয় টেলিভিশন সিরিজ
বিষয়শ্রেণী:গ্লোবোপ্লে অরিজিনাল প্রোগ্রামিং
বিষয়শ্রেণী:পর্তুগিজ ভাষার টেলিভিশন অনুষ্ঠান
বিষয়শ্রেণী:গায়কদের নিয়ে নির্মিত তথ্যচিত্র
বিষয়শ্রেণী:সংগীতে নারীদের নিয়ে নির্মিত তথ্যচিত্র
বিষয়শ্রেণী:জুক্সা
বিষয়শ্রেণী:২০২১-এর পটভূমিতে চলচ্চিত্র
ওখতার গ্রন্থপঞ্জি

নিচে তুরস্কের কাল্ট নেতা আদনান ওকতার (জন্ম ২ ফেব্রুয়ারি, ১৯৫৬) কর্তৃক রচিত বলে কথিত বইগুলোর একটি তালিকা দেওয়া হলো। তিনি বিশ্বজুড়ে তার ছদ্মনাম হারুন ইয়াহিয়া হিসেবেই অধিক পরিচিত। ওকতার এবং তার অনুসারী গোষ্ঠী মূলত 'ইসলামি সৃষ্টিতত্ত্ব' প্রচারের জন্য পরিচিত।

## উল্লেখযোগ্য রচনাসমূহ

## শিশুতোষ গ্রন্থসমূহ

**শিশুরা শোনো, ডারউইন মিথ্যা বলছিলেন!*
**প্রাণিজগৎ*
**আকাশের মহিমা*
**আমাদের ছোট্ট বন্ধু: পিপীলিকা*
**মৌমাছির নিখুঁত মৌচাক নির্মাণ*
**দক্ষ বাঁধ নির্মাতা: বিভার*

## পুস্তিকা

*"পরমাণুর রহস্য"
*"বিবর্তনবাদের পতন: সৃষ্টির বাস্তবতা"
*"বস্তুবাদের পতন"
*"বস্তুবাদের অবসান"
*"বিবর্তনবাদীদের ভুলসমূহ ১"
*"বিবর্তনবাদীদের ভুলসমূহ ২"
*"বিবর্তনের অণুজীবতাত্ত্বিক ধস"
*"সৃষ্টির অকাট্য প্রমাণ"
*"২০টি প্রশ্নে বিবর্তনবাদের অসারতা"
*"জীববিজ্ঞানের ইতিহাসের শ্রেষ্ঠ প্রতারণা: ডারউইনবাদ"

## কুরআনিক বিষয়ের ওপর রচিত গ্রন্থসমূহ

## তথ্যসূত্র

## বহিঃসংযোগ

আদনান ওকতারের বইগুলো ডাউনলোড করার লিঙ্ক

বিষয়শ্রেণী:লেখকদের গ্রন্থতালিকা
বিষয়শ্রেণী:তুর্কি লেখকদের গ্রন্থতালিকা
বিষয়শ্রেণী:ধর্মীয় গ্রন্থতালিকা
বিষয়শ্রেণী:শিশুসাহিত্যের গ্রন্থতালিকা
বিষয়শ্রেণী:লেখক অনুযায়ী গ্রন্থপঞ্জি
দৌলত শাহ (চীনা মন্ত্রী)

**দৌলত শাহ** (; ; ?—২৬ ডিসেম্বর, ১৩২৮) ছিলেন চীনের ইউয়ান রাজবংশের একজন মন্ত্রী, যিনি সম্রাট তেমুরের রাজত্বকালে কেন্দ্রীয় সচিবালয়ের দায়িত্ব পালন করেছিলেন। তিনি একজন হুই মুসলিম ছিলেন। ১৩২৮ সালে একটি অভ্যুত্থানে রাগিবাঘ খানের সাথে তিনিও নিহত হন।

## জীবনী
দৌলত প্রথমে জিয়ান যুবরাজের প্রাসাদে প্রধান কর্মকর্তা হিসেবে কর্মরত ছিলেন। ১৩২৩ সালে জিয়ান সম্রাটের মৃত্যু হলে তিনি ইযেসুন তেমুরের সাথে মঙ্গোলীয় অঞ্চল থেকে হানবালিগে আসেন এবং সেখানে কেন্দ্রীয় প্রশাসনে পিংচাং জেংশি (সচিবালয়ের সহকারী কর্মকর্তা) হিসেবে নিযুক্ত হন এবং কিছুদিন পর বাম চ্যাংশু (প্রধান) পদে উন্নীত হন। ১৩২৫ সালের নভেম্বরে তাকে বিচার বিভাগের প্রধান পদে নিয়োগ দেওয়া হয়। কিন্তু এক মাসের মধ্যেই তিনি পুনরায় বাম চ্যাংশু পদে ফিরে আসেন। তিনি নিজের ক্ষমতা ব্যবহার করে ঘনিষ্ঠ লোকদের প্রশাসনিক পদে ব্যাপকভাবে নিযুক্ত করেছিলেন, যা মঙ্গোল ও চীনা কর্মকর্তাদের মনে অসন্তোষ সৃষ্টি করেছিল। ১৩২৮ সালের শরৎকালে সম্রাট  ইয়েসুন তেমুরের মৃত্যুর পর সম্রাটের ছোট ছেলে রাগিবাঘ খানকে সিংহাসনে বসানো হয়।

এই সময় হানবালিগে একটি বিদ্রোহী দলের নেতৃত্বে রাজনৈতিক অভ্যুত্থান ঘটে এবং হুলেগের পুত্র তুগতেমুরকে সম্রাটের সিংহাসনে বসানো হয়। এর ফলে দুই রাজধানীতে সংক্ষিপ্ত সময়ের জন্য দুইজন সম্রাট ছিলেন। ১৩২৮ সালের সেপ্টেম্বর থেকে নভেম্বর মাস পর্যন্ত চলা যুদ্ধে এলতেমুরের সেনাবাহিনী রাগিবাঘ খানের বাহিনীকে পরাজিত করে। এরপর দৌলত শাহ আত্মসমর্পণ করেন। ১৩২৮ সালের ডিসেম্বরে তিনি মৃত্যুদণ্ড প্রাপ্ত হন এবং তার সমস্ত সম্পদ বাজেয়াপ্ত করা হয়।

## তথ্যসূত্র


বিষয়শ্রেণী:১৩২৮-এ মৃত্যু
বিষয়শ্রেণী:হুয়েই জাতি
বিষয়শ্রেণী:চীনা মুসলিম
অলিম্পিকে সৌদি আরব

সৌদি আরব ১২টি গ্রীষ্মকালীন অলিম্পিক গেমসে অংশগ্রহণ করেছে। ১৯৭২ সালে পশ্চিম জার্মানির মিউনিখে অনুষ্ঠিত গ্রীষ্মকালীন অলিম্পিকে প্রথম অংশগ্রহণ করেছিল। ২০২২ সালে শীতকালীন অলিম্পিকে সৌদি আরবের অভিষেক ঘটে।

## অলিম্পিকে নারীদের অংশগ্রহণ
জুন ২০১২ সালের আগে সৌদি আরবের নারী ক্রীড়াবিদদের অলিম্পিকে অংশগ্রহণ নিষিদ্ধ ছিল। তবে, আন্তর্জাতিক অলিম্পিক কমিটি ২০১২ সালের গ্রীষ্মকালীন অলিম্পিকে মহিলা ক্রীড়াবিদদের পাঠানোর জন্য সৌদি অলিম্পিক কমিটিকে চাপ দেওয়ার পর, ২০১২ সালের জুন মাসে লন্ডনে সৌদি দূতাবাস ঘোষণা করে যে তারা নারী ক্রীড়াবিদ পাঠাতে সম্মত হয়েছে।

২০১০ সালে আন্তর্জাতিক অলিম্পিক কমিটির মহিলা ও ক্রীড়া কমিশনের চেয়ারম্যান অনিতা ডিফ্রান্টজ সৌদি আরবকে অলিম্পিক থেকে নিষিদ্ধ করার দাবি জানিয়েছিলেন, বিশেষ করে ২০১০ সালে।  ২০০৮ সালে, উপসাগরীয় বিষয়ক ইনস্টিটিউটের পরিচালক আলী আল-আহমেদও সৌদি আরবকে অলিম্পিক থেকে নিষিদ্ধ করার আহ্বান জানিয়েছিলেন, মহিলা ক্রীড়াবিদদের উপর নিষেধাজ্ঞাকে আন্তর্জাতিক অলিম্পিক কমিটির সনদের লঙ্ঘন বলে বর্ণনা করেছিলেন। লিঙ্গ বৈষম্য বর্ণগত বৈষম্যের চেয়ে বেশি গ্রহণযোগ্য হওয়া উচিত নয় উল্লেখ করে তিনি উল্লেখ করেছিলেন: "গত ১৫ বছর ধরে, বিশ্বব্যাপী অনেক আন্তর্জাতিক বেসরকারি সংস্থা লিঙ্গ বৈষম্য নিষিদ্ধকারী নিজস্ব আইনের আরও ভাল প্রয়োগের জন্য আইওসির কাছে তদবির করার চেষ্টা করছে। যদিও তার প্রচেষ্টার ফলে মহিলা অলিম্পিয়ানদের সংখ্যা বৃদ্ধি পেয়েছে, আইওসি একটি দৃঢ় অবস্থান নিতে এবং বৈষম্যমূলক দেশগুলিকে স্থগিতাদেশ বা বহিষ্কারের হুমকি দিতে অনিচ্ছুক।"

২০১০ সালের সিঙ্গাপুর যুব অলিম্পিকে ডালমা রুশদি মালহাস প্রতিদ্বন্দ্বিতা করেছিলেন এবং অশ্বারোহণে ব্রোঞ্জ পদক জিতেছিলেন (২০১০ গ্রীষ্মকালীন যুব অলিম্পিকে সৌদি আরব দেখুন)। সৌদি আরব ১২ জুলাই, ২০১২ সালে ইংল্যান্ডের লন্ডনে অনুষ্ঠিত ওই বছরের গেমসে দুইজন মহিলাকে প্রতিদ্বন্দ্বিতা করার জন্য পাঠাতে সম্মত হয়েছিল: দুই মহিলা ক্রীড়াবিদ ছিলেন জুডোতে ওয়াজদান শাহেরকানি এবং ৮০০ মিটার দৌড়ে সারাহ আত্তার।

## পদক
### গ্রীষ্মকালীন অলিম্পিকে

### শীতকালীন অলিম্পিকে

### ক্রীড়া অনুযায়ী পদক

## তথ্যসূত্র

## বহিঃসংযোগ

বিষয়শ্রেণী:সৌদি আরবে ক্রীড়া
বিষয়শ্রেণী:অলিম্পিকে সৌদি আরব
বঙ্গ-তিব্বতি ভাষাসমূহ

**বঙ্গ-তিব্বতি ভাষাসমূহ** বলতে চীনা-তিব্বতি ভাষাপরিবারের অন্তর্গত সেই সকল ভাষাকে বোঝানো হয়, যেগুলি প্রধানত পশ্চিম ও মধ্য হিমালয় অঞ্চল থেকে পূর্ব হিমালয়ের কিয়দংশ পর্যন্ত বিস্তৃত। প্রায় ১৩০-টিরও বেশি ভাষা ও উপভাষাসমূহ এই ভাষাগোষ্ঠীর অন্তর্গত। আধুনিক ভাষাবিজ্ঞানে এই পরিভাষাটি একটি ভৌগোলিক ও এরিয়াল (areal) শ্রেণি হিসেবে ব্যবহৃত হয়। এই ধারণাটি বিশেষভাবে *Graham Thurgood ও Randy J. LaPolla*-র কাজের সঙ্গে যুক্ত, তারা বড় আকারের speculative ভাষাগোষ্ঠী প্রস্তাবের পরিবর্তে ভাষা-সংযোগ, ভাষা-পরিবর্তন এবং আঞ্চলিক বৈশিষ্ট্য-কে গুরুত্ব দেন।

দীর্ঘকাল ধরে ভাষা-পরিবর্তন (language shift) ঘটেছে ইন্দো-আর্য, তিব্বত–বার্মী ও অন্যান্য ভাষাগোষ্ঠীর মধ্যে গভীর contact-induced change দেখা যায় এই অঞ্চলে, তাই এই অঞ্চলের ভাষাগুলিকে একটি ভৌগলিক ছত্রের অধীনে আলোচনা করা তুলনামূলকভাবে নিরাপদ ও বৈজ্ঞানিকভাবে সংযত পদ্ধতি।

## ভৌগোলিক বিস্তৃতি
এই শ্রেণির ভাষাগুলি প্রধানত প্রচলিত—
পশ্চিম হিমালয় (উত্তরাখণ্ড, হিমাচল প্রদেশ)
নেপাল
সিকিম
ভুটান
দার্জিলিং–কালিম্পং অঞ্চল
পূর্ব নেপাল ও পশ্চিমাঞ্চলীয় অরুণাচল প্রদেশ

## তথ্যসূত্র

বিষয়শ্রেণী:ভাষা পরিবার
এস. ই. হিনটনের গ্রন্থপঞ্জি

**সুজান এলোইস হিনটন** (যিনি **এস. ই. হিনটন** নামে বেশি পরিচিত) একজন মার্কিন লেখক, যিনি মূলত কিশোর সাহিত্য বা ইয়াং অ্যাডাল্ট ফিকশন লেখার জন্য বিখ্যাত। *[[দ্য আউটসাইডার্স (উপন্যাস)|দ্য আউটসাইডার্স]]* ছিল হিনটনের প্রথম প্রকাশিত বই; হিনটন মাত্র ১৫ বছর বয়সে এই বইটি লেখা শুরু করেছিলেন। হিনটন ১৯৬০-এর দশকে তার নিজ শহর ওকলাহোমার তালসার কিশোর গ্যাং এবং বিচ্ছিন্ন যুবকদের ওপর ভিত্তি করে গ্রিজার্স এবং সোকস চরিত্রগুলো তৈরি করেছিলেন। প্রকাশের পর থেকে *দ্য আউটসাইডার্স* চৌদ্দ মিলিয়নেরও বেশি কপি বিক্রি হয়েছে। ১৯৮৩ সালে এই উপন্যাস অবলম্বনে একটি চলচ্চিত্র নির্মিত হয় এবং পরবর্তীতে এটি ডিভিডি-তে মুক্তি পায়। এক সময় রাইটার্স ব্লক এবং বিষণ্নতার মধ্য দিয়ে যাওয়ার সময়, হিনটন তার ফ্রেশম্যান জীববিজ্ঞান ক্লাসে একজনের সাথে পরিচিত হন, যিনি তাকে লেখা চালিয়ে যেতে অনুপ্রাণিত করেছিলেন।

সেই পরামর্শ গ্রহণ করে হিনটন ১৯৭১ সালে তার দ্বিতীয় উপন্যাস *[[দ্যাট ওয়াজ দেন, দিস ইজ নাউ]]* লিখেন। এর পরে তিনি তার সবচেয়ে ছোট উপন্যাস *[[রাম্বল ফিশ (উপন্যাস)|রাম্বল ফিশ]]* লেখেন; এটি ১৯৭৫ সালে প্রকাশিত হয়, যদিও এর আগে ১৯৬৮ সালে তালসা বিশ্ববিদ্যালয়-এর 'অ্যালামনাই ম্যাগাজিনে' এর একটি ছোটগল্প সংস্করণ প্রকাশিত হয়েছিল। চার বছর পর ১৯৭৯ সালে তার উপন্যাস *[[টেক্স (উপন্যাস)|টেক্স]]* প্রকাশিত হয়। এরপর সন্তান লালন-পালনের জন্য পরবর্তী নয় বছর তিনি আর কোনো বই প্রকাশ করেননি। হিনটন পরবর্তী উপন্যাস *[[টেমিং দ্য স্টার রানার]]* ছিল তার প্রথম বই যা উত্তম পুরুষে (first-person point of view) লেখা হয়নি। এর সাত বছর পর হিনটন তার প্রথম শিশুতোষ বই *বিগ ডেভিড, লিটল ডেভিড*, যার ধারাবাহিকতায় ১৯৯৫ সালে প্রকাশিত হয় *[[দ্য পাপ্পি সিস্টার]]*। ২০০৪ সালে প্রাপ্তবয়স্কদের জন্য তার প্রথম উপন্যাস *[[হকস হারবার]]* প্রকাশিত হয়। হিনটনের সাম্প্রতিকতম বই *সাম অব টিমস স্টোরিজ* ২০০৭ সালে প্রকাশিত হয়, যা তার তৃতীয় শিশুতোষ গ্রন্থ। সব মিলিয়ে হিনটন এখন পর্যন্ত নয়টি বই প্রকাশ করেছেন।

হিনটন তার বইয়ের জন্য অনেক পুরস্কার পেয়েছেন। তিনি চারবার "এএলএ বেস্ট বুকস ফর ইয়াং অ্যাডাল্টস অ্যাওয়ার্ড" জিতেছেন; তিনি এই পুরস্কারটি পেয়েছেন *দ্যাট ওয়াজ দেন, দিস ইজ নাউ* (১৯৭১), *রাম্বল ফিশ* (১৯৭৫), এবং *টেক্স* ও *টেমিং দ্য স্টার রানার*-এর (১৯৭৯) জন্য। হিনটন *রাম্বল ফিশ* (১৯৭৫), *টেক্স* এবং *টেমিং দ্য স্টার রানার*-এর (১৯৭৯) জন্য "স্কুল লাইব্রেরি জার্নাল বেস্ট বুকস অব দ্য ইয়ার অ্যাওয়ার্ড"-ও জিতেছেন। ১৯৭৯ সালে তিনি *টেক্স* এবং *টেমিং দ্য স্টার রানার*-এর জন্য আরও তিনটি পুরস্কার লাভ করেন। শিশুতোষ বইয়ের জন্য হিনটনের প্রথম এবং একমাত্র পুরস্কার হলো "প্যারেন্টস চয়েস সিলভার অনার বুক অ্যাওয়ার্ড," যা তিনি *দ্য পাপ্পি সিস্টার*-এর জন্য জিতেছিলেন। সামগ্রিকভাবে, হিনটন ২১টি মনোনয়ন থেকে ১৯টি পুরস্কার জিতেছেন।

## বইসমূহ

## এস. ই. হিনটনের প্রাপ্ত পুরস্কারসমূহ

## তথ্যসূত্র
;সাধারণ

* 

;সুনির্দিষ্ট

## বহিঃসংযোগ
*

বিষয়শ্রেণী:লেখক অনুযায়ী গ্রন্থপঞ্জি
বিষয়শ্রেণী:মার্কিন লেখকদের গ্রন্থপঞ্জি
বিষয়শ্রেণী:এস. ই. হিনটনের কাজ
বিষয়শ্রেণী:শিশু সাহিত্যের গ্রন্থপঞ্জি
বিষয়শ্রেণী:রচনাবলি অনুযায়ী মার্কিন লেখক
মিলি, মলি

**মিলি, মলি** হলো নিউজিল্যান্ডের প্রখ্যাত শিশুসাহিত্যিক গিল পিটার রচিত একটি জনপ্রিয় শিশুতোষ গ্রন্থ সিরিজ। এটি ভিন্ন ভিন্ন জাতিগত পটভূমি থেকে আসা দুই ছোট মেয়ের রোমাঞ্চকর অভিযানের গল্প। এই বইগুলোর মূল উদ্দেশ্য হলো সমাজে বৈচিত্র্যের গ্রহণযোগ্যতা তৈরি করা এবং শিশুদের প্রয়োজনীয় জীবন দক্ষতা অর্জনে সহায়তা করা। বইগুলোর ওপর ভিত্তি করে পরবর্তীতে একটি জনপ্রিয় অ্যানিমেটেড টেলিভিশন সিরিজও নির্মিত হয়েছে।

## প্রেক্ষাপট
১৯৯৫ সালে সহনশীলতা ও পারস্পরিক যোগাযোগ বৃদ্ধির লক্ষ্যে গিল পিটার একটি 'টপসি-টার্ভি ডল' (উভয়মুখী পুতুল) তৈরি করেছিলেন, যা এই বইগুলোর মূল অনুপ্রেরণা ছিল। পুতুলগুলোর ব্যাপক সাফল্যের পর তিনি এই চরিত্রগুলোকে নিয়ে কাহিনী লিখতে শুরু করেন এবং ২০০০ সালে সিরিজের প্রথম বইটি প্রকাশিত হয়।

বর্তমানে মিলি, মলি সিরিজের বইগুলো বিশ্বের ৪০টি ভাষায় অনূদিত হয়েছে।

## চরিত্রসমূহ

**মিলি মানদারা:** একজন চঞ্চল ছোট মেয়ে যে মলি হরেনের অভিন্ন হৃদয় বন্ধু।

**মলি হরেন:** মিলি মানদারার সবচেয়ে কাছের বন্ধু।

**টম:** তাদের এক সহপাঠী যে স্কুল ফুটবল দলের হয়ে খেলে। সে জ্যাকের খুব ভালো বন্ধু।

**আলফ্রেড (বা আলফ):** অন্য দেশ (সম্ভবত জার্মানি) থেকে আসা এক নতুন সহপাঠী। শুরুতে হামফ্রে তাকে পছন্দ করত না, কিন্তু পরবর্তীতে আলফ তাকে ব্যক্তিস্বাতন্ত্র্য ও মানবিকতা সম্পর্কে শিক্ষা দিলে তারা ঘনিষ্ঠ বন্ধুতে পরিণত হয়।

**সোফি:** চকলেট প্রিয় একটি মেয়ে এবং এলিজাবেথ স্মিথের ঘনিষ্ঠ বন্ধু।

**এলিজাবেথ (বা এলি):** এমন এক মেয়ে যার হাতের লেখা অত্যন্ত পরিচ্ছন্ন ও সুন্দর। সে সোফির প্রিয় বন্ধু।

**মেগান (বা মেগ):** আপেল খেতে খুব পছন্দ করে এবং সে সব কাজে অত্যন্ত নিখুঁত ও পরিপাটি।

**হ্যারি:** তার ব্রায়ান এবং ব্রায়োনি নামে দুটি পোষা ইঁদুর আছে।

**হামফ্রে:** একটি ছেলে যে প্রায়ই মিলি ও মলিকে খ্যাপানোর চেষ্টা করে। সে রোবট, ডাইনোসর এবং মহাকাশ খুব পছন্দ করে। তার 'জোল্টান' নামের একটি ডোবারম্যান কুকুর আছে।

**জর্জ:** কমলালেবু প্রিয় একটি ছেলে যার 'স্টিংকি' নামের একটি পোষা নেউল (স্কঙ্ক) আছে।

**জুনিয়র জো (বা জো):** যার একটি পোষা সন্ন্যাসী কাঁকড়া আছে।

**ক্লোয়ি:** কিছুটা অহংকারী স্বভাবের মেয়ে যার একটি পোষা ঘোড়া আছে, নাম 'প্রিন্স'।

**এলি জেড:** একজন দৃষ্টিহীন মেয়ে যে মিলি ও মলির বন্ধু হয়ে ওঠে।

**বি.বি ব্রাউন:** জনৈক অবাধ্য বালক যে মিলি ও মলির প্রভাবে তার পুরনো অভ্যাস ত্যাগ করে ভালো পথে ফিরে আসে।

**হাইডি আনটাইডি:** যে সব সময় অগোছালো থাকে, তবে তার কল্পনাশক্তি অত্যন্ত প্রখর।

**পরিবার:** মিলির বাবা লি মানদারা এবং মা ওরলা মানদারা। মলির বাবা টম হরেন (যিনি যোগব্যায়াম পছন্দ করেন) এবং মা কেটি হরেন।

## টেলিভিশন রূপান্তর
বইগুলোর জনপ্রিয়তার প্রেক্ষাপটে ২০০৬ সালে নিউজিল্যান্ড ও সিঙ্গাপুরের যৌথ উদ্যোগে *মিলি, মলি* নামে একটি অ্যানিমেটেড টিভি সিরিজ নির্মিত হয়। ২০০৯ সালের শুরুর দিকে এর দ্বিতীয় মৌসুম নির্মাণের চুক্তি স্বাক্ষরিত হয়। সিরিজটিতে ম্যাডেলিন ফ্লাড এবং সাভানা লিন্ড কণ্ঠ দিয়েছেন। অস্ট্রেলিয়ার এবিসি, স্ক্রল স্টুডিও এবং বিয়ন্ড প্রোডাকশনস সিঙ্গাপুরের মিডিয়া ডেভেলপমেন্ট অথরিটির সহায়তায় এটি প্রযোজনা করেছে।

## তথ্যসূত্র

## বহিঃসংযোগ

মিলি, মলির আনুষ্ঠানিক ওয়েবসাইট

বিষয়শ্রেণী:নিউজিল্যান্ডের শিশুতোষ বই
বিষয়শ্রেণী:শিশুতোষ গ্রন্থ সিরিজ
বিষয়শ্রেণী:সাহিত্যে শিশু চরিত্র
বিষয়শ্রেণী:বন্ধুত্ব বিষয়ক শিশুতোষ বই
বিষয়শ্রেণী:শিশুদের বইয়ের সিরিজ
জংকোল কিত্তিকাচর্ন

**থান ফু ইং জংকোল কিত্তিকাচর্ন** ( **[[জন্ম নাম|জন্ম:]] থানাট্রোব** ; ১৪ জানুয়ারী ১৯১৪ - ১৩ জুলাই ২০১২) ছিলেন একজন বিশিষ্ট থাই ফার্স্ট লেডি যিনি থাইল্যান্ডের ১০ম প্রধানমন্ত্রী ফিল্ড মার্শাল থানম কিত্তিকাচর্নের স্ত্রী হিসেবে সর্বাধিক পরিচিত। সারা জীবন ধরে, তিনি কেবল একজন প্রধান রাজনৈতিক ব্যক্তিত্বের স্ত্রী হিসেবেই নয়, বরং সমাজকল্যাণ এবং দাতব্য কাজেও তাঁর অবদানের জন্য স্বীকৃত ছিলেন। 
## প্রারম্ভিক জীবন
থান ফু ইং জংকোল কিট্টিকাচর্ন ১৪ জানুয়ারি ১৯১৪ সালে রাজা বাজিরাভুধ (রামা ষষ্ঠ)-এর শাসনামলে জন্মগ্রহণ করেন। তিনি কর্নেল লুয়াং চোবক্রাবুয়ান-ইয়ুত (চাএম থানাত্রোব) এবং খুন ইং খ্রুয়াওয়ান চোবক্রাবুয়ান-ইয়ুতের পঞ্চম কন্যা ছিলেন, এবং তার নয়জন সহোদর ছিল। তিনি মুসলিম পরিবারে জন্মগ্রহণ করেন এবং পরে বিবাহের পর বৌদ্ধ ধর্মে ধর্মান্তরিত হন।

তিনি তার প্রাথমিক শিক্ষা ব্যাংককে অর্জন করেন, যখন বিংশ শতাব্দীর প্রথম দিকে জাতীয় শিক্ষা সংস্কারের মাধ্যমে ধীরে ধীরে মেয়েদের আনুষ্ঠানিক শিক্ষাধারার প্রসার ঘটছিল। একজন সামরিক কর্মকর্তার কন্যা হিসেবে, তিনি রাজা চুলালংকর্ণ এবং বাজিরাভুধের শাসনামলে প্রতিষ্ঠিত বিদ্যালয়গুলোতে প্রাথমিক ও মাধ্যমিক শিক্ষা গ্রহণের সুযোগ পান, যেখানে শিক্ষার মূল লক্ষ্য ছিল সাক্ষরতা, আচার-আচরণ, গার্হস্থ্য বিজ্ঞান এবং সমাজে নারীর জন্য উপযুক্ত সামাজিক দায়িত্ববোধ গড়ে তোলা।

তার শিক্ষার মধ্যে ছিল ঐতিহ্যবাহী সংস্কৃতি শিক্ষা এবং সামাজিক শিষ্টাচার, যা পরবর্তী সময়ে একজন জ্যেষ্ঠ সামরিক নেতা ও প্রধানমন্ত্রী পত্নী হিসেবে তার জনসম্মুখ ভূমিকা পালনে সহায়ক হয়।

তিনি ১৯৩০ সালে থানম কিট্টিকাচর্নকে বিবাহ করেন, তখন তিনি সেকেন্ড লেফটেন্যান্ট পদে অধিষ্ঠিত ছিলেন। দম্পতির ছয় সন্তান ছিল:
* নংগনাত পেনচ্যাট (জ. ১৯৩১)
* কর্নেল নারং কিট্টিকাচর্ন (১৯৩৩–২০২৪), বিবাহ: সুপাপর্ন (চারুসাথিয়ান) কিট্টিকাচর্ন
* খুন ইং নংনুচ জিরাপং
* এয়ার চিফ মার্শাল ইয়ুত্তাপং কিট্টিকাচর্ন
* খুন ইং সংসুদা ইয়দমানি (জ. ১৯৪৪), বিবাহ: লেফটেন্যান্ট ড. সুবিত ইয়দমানি
* খুন ইং সংসোম কাচাসেনি (জ. ১৯৪৬), বিবাহ: অ্যাডমিরাল সুফা কাচাসেনি

তিনি তার ছোট বোনের দুই সন্তানকেও লালন-পালন করেন এবং নিজের সন্তানদের মতোই দেখাশোনা করেন:
* পুলিশ মেজর জেনারেল নারেস খুনওয়াত্তানা
* নারা খুনওয়াত্তানা

থান ফু ইং জংকোল সমাজসেবামূলক কাজের জন্য সুপরিচিত ছিলেন, বিশেষ করে তিনি প্রাক্তন সেনা সদস্য ও তাদের পরিবারের জন্য তহবিল সংগ্রহে বার্ষিক পপি বিক্রয় কর্মসূচিতে সক্রিয়ভাবে অংশ নিতেন। এই পপি বিক্রয় ঐতিহ্যগতভাবে প্রতি বছর ৩ ফেব্রুয়ারি অনুষ্ঠিত হয়, যা থাইল্যান্ডের ভেটেরান্স ডে হিসেবে পালিত হয়।
## তথ্যসূত্র

বিষয়শ্রেণী:১৯১৪-এ জন্ম
বিষয়শ্রেণী:থাই অভিনয়শিল্পী
বিষয়শ্রেণী:থাই গায়িকা
বিষয়শ্রেণী:থাই নারী মডেল
বিষয়শ্রেণী:থাই বিনোদন শিল্পী
বিষয়শ্রেণী:থাই বৌদ্ধ
বিষয়শ্রেণী:প্রাক্তন মুসলিম
বিষয়শ্রেণী:ইসলাম হতে বৌদ্ধধর্মে ধর্মান্তরিত
বিষয়শ্রেণী:২০১২-এ মৃত্যু
বিষয়শ্রেণী:থাই রাজনীতিবিদের দাম্পত্য সঙ্গী
বিষয়শ্রেণী:থাইল্যান্ডের প্রধানমন্ত্রীর দাম্পত্য সঙ্গী
পিসল্যান্ড বিশ্ববিদ্যালয়

**পিসল্যান্ড ইউনিভার্সিটি**, যা সাধারণত **পিসল্যান্ড ইউনি** নামে পরিচিত, নাইজেরিয়ার এনুগু রাজ্যের এনুগুতে অবস্থিত একটি বেসরকারি বিশ্ববিদ্যালয়। ২০২৩ সালে প্রতিষ্ঠিত, এটি পিসল্যান্ড কলেজ অফ এডুকেশন থেকে উদ্ভূত হয়েছিল। সুইজারল্যান্ডের পিয়া অ্যান্ড আলফ্রেড মেয়ার-ন্যুসেল ফাউন্ডেশন  এবং তাদের নাইজেরীয় অংশীদার, ফ্রেডিপিয়া ডেভেলপমেন্টাল অ্যান্ড এডুকেশন ফাউন্ডেশন বিশ্ববিদ্যালয়ে রূপান্তরকে সমর্থন করেছিল।

## শিক্ষক
২০২৩ সালের জুন মাসে, পিসল্যান্ড বিশ্ববিদ্যালয় আর্থার ইজেকে তাদের প্রথম প্রো-চ্যান্সেলর হিসেবে নিযুক্ত করে। ইজে নাইজেরিয়ায় তার জনহিতকর কর্মকাণ্ডের জন্য পরিচিত।

## তথ্যসূত্র

## বাহ্যিক লিঙ্কগুলি

* 

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:২০২৩-এ নাইজেরিয়ায় প্রতিষ্ঠিত
বিষয়শ্রেণী:নাইজেরিয়ার বেসরকারি বিশ্ববিদ্যালয় ও কলেজ
বিষয়শ্রেণী:নাইজেরিয়া বিশ্ববিদ্যালয়
ক্যাটস ক্র্যাডল (গোলডিং উপন্যাস)

***ক্যাটস ক্র্যাডল*** হল বিখ্যাত জুলিয়া গোল্ডিং -এর *[[ক্যাট রয়্যাল]]* সিরিজের ষষ্ঠ উপন্যাস এবং এটি ২০০৯ সালে প্রকাশিত হয়েছিল। 

এটি একটি কিশোর সাহিত্য এবং ঐতিহাসিক উপন্যাস যা ড্রুরি লেনের দোরগোড়ায় শৈশবাবস্থায় পরিত্যক্ত হওয়ার পর ক্যাট-এর দুঃসাহসিক অভিযানের ধারাবাহিকতা অব্যাহত ভাবে বর্ণনা করে।

## সারসংক্ষেপ
এই বইয়ে ক্যাটের অভিভাবক তাকে এমন একজনের লেখা একটি চিঠি দেখান, যিনি নিজেকে ক্যাটের মা বলে দাবি করেন। তাই ক্যাট নিজের পরিবারকে খুঁজে পেতে স্কটল্যান্ডের শহর লানার্কে যায়। নিজের পরিচয় প্রকাশ করার আগে পরিবারকে ভালোভাবে জানার জন্য সে একটি তুলোর কলে কাজ শুরু করে। তবে শেষ পর্যন্ত সে অপহৃত হয় এবং তাকে খুঁজে বের করার জন্য বন্ধুদের ওপরই নির্ভর করতে হয়।

## তথ্যসূত্র

বিষয়শ্রেণী:২০০৯ সালের ব্রিটিশ উপন্যাস
বিষয়শ্রেণী:২০০৯ সালের শিশুদের বই
বিষয়শ্রেণী:শিশুদের ঐতিহাসিক উপন্যাস
বিষয়শ্রেণী:ব্রিটিশ শিশু উপন্যাস
বিষয়শ্রেণী:স্কটল্যান্ডের পটভূমিতে রচিত উপন্যাস
বিষয়শ্রেণী:জুলিয়া গোল্ডিং-এর উপন্যাস
বিষয়শ্রেণী:এগমন্ট বুকসের বই
বিষয়শ্রেণী:ল্যানার্ক
বিষয়শ্রেণী:১৮ শতকের পটভূমিতে নির্মিত শিশুদের বই
বিষয়শ্রেণী:স্কটল্যান্ডে রচিত শিশুদের বই
বিষয়শ্রেণী:ব্রিটিশ শিশুতোষ উপন্যাস
বিষয়শ্রেণী:শিশুতোষ ঐতিহাসিক উপন্যাস
বাজ এফএম আবা

**বাজ এফএম আবা** নাইজেরিয়ার আবিয়া রাজ্যের বাণিজ্যিক শহর আবা ভিত্তিক একটি রেডিও স্টেশন। ১ জানুয়ারী ২০১৯ সালে প্রতিষ্ঠিত, এটি প্রতিদিন ৮৯.৭ এফএম-এ অনুষ্ঠান সম্প্রচার করে।

## আরো দেখুন

* ম্যাজিক এফএম আবা

## মন্তব্য

বিষয়শ্রেণী:২০১৯-এ নাইজেরিয়ায় প্রতিষ্ঠিত
বিষয়শ্রেণী:২০১৯-এ প্রতিষ্ঠিত রেডিও স্টেশন
বিষয়শ্রেণী:নাইজেরিয়ার রেডিও স্টেশন
দিয়োগো কোন্দে

**দিয়োগো জোসে কোন্দে আলকোলাদো** (, ; জন্ম: ২৮ অক্টোবর ১৯৯৮; **দিয়োগো কোন্দে** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব ভিয়ারিয়ালের হয়ে গোলরক্ষক হিসেবে খেলেন।

২০১৬ সালে, কোন্দে স্পেন অনূর্ধ্ব-১৯ দলের হয়ে স্পেনের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
দিয়োগো জোসে কোন্দে আলকোলাদো ১৯৯৮ সালের ২৮শে অক্টোবর তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
কোন্দে স্পেন অনূর্ধ্ব-১৯ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৬ সালে তিনি  স্পেন অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন।

## তথ্যসূত্র

## বহিঃসংযোগ

* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভিয়ারিয়াল ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-১৯ আন্তর্জাতিক ফুটবলার
বিষয়শ্রেণী:ক্লাব দেপোর্তিভো লেগানেসের খেলোয়াড়
বিষয়শ্রেণী:হেতাফে ফুটবল ক্লাবের খেলোয়াড়
বিষয়শ্রেণী:আতলেতিকো মাদ্রিদ বি-এর ফুটবলার
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:মাদ্রিদের ফুটবলার
খাদিজা বিশ্ববিদ্যালয়

**খাদিজা বিশ্ববিদ্যালয়** (কেইউএম) নাইজেরিয়ার জিগাওয়া রাজ্যের মাজিয়ায় অবস্থিত একটি বেসরকারি বিশ্ববিদ্যালয়। এটি জিগাওয়া রাজ্যের প্রথম বেসরকারি বিশ্ববিদ্যালয় এবং বিভিন্ন বিষয়ে উচ্চশিক্ষা প্রদানের জন্য প্রতিষ্ঠিত হয়েছিল। বিশ্ববিদ্যালয়টি জাতীয় বিশ্ববিদ্যালয় কমিশন (এনই্‌উসি) দ্বারা স্বীকৃত।

## ইতিহাস
খাদিজা বিশ্ববিদ্যালয় ২০১৪ সালে ব্যবসায়ী ও সমাজসেবী আলহাজি আব্দুল আজিজ গড়বা নামাদি কর্তৃক একটি বেসরকারি প্রতিষ্ঠান হিসেবে প্রতিষ্ঠিত হয়। বিশ্ববিদ্যালয়টি আনুষ্ঠানিকভাবে ১৩ মার্চ, ২০১৮ তারিখে অধিভুক্ত করা হয়। ২০২৪ সালে, জিগাওয়া রাজ্য সরকার খাদিজা বিশ্ববিদ্যালয়কে ১১ বিলিয়ন নাইজেরীয় নাইরায় অধিগ্রহণের অনুমোদন দেয়, যা এটিকে রাজ্যের দ্বিতীয় সরকারি বিশ্ববিদ্যালয়ে রূপান্তরিত করে।

## আরো দেখুন

* নাইজেরিয়ার বিশ্ববিদ্যালয়ের তালিকা
* নাইজেরিয়ায় শিক্ষা

## তথ্যসূত্র

## বাহ্যিক লিঙ্কগুলি

* অফিসিয়াল ওয়েবসাইট

বিষয়শ্রেণী:নাইজেরিয়ার বেসরকারি বিশ্ববিদ্যালয় ও কলেজ
বিষয়শ্রেণী:২০১৪-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:২০১৪-এ নাইজেরিয়ায় প্রতিষ্ঠিত
আফে বাবালোলা বিশ্ববিদ্যালয়

**আফে বাবালোলা বিশ্ববিদ্যালয়** (**এবিইউএডি**) নাইজেরিয়ার একিটি রাজ্যের অ্যাডো-একিতে অবস্থিত একটি বেসরকারি গবেষণা বিশ্ববিদ্যালয়। এটি ২০০৯ সালে একজন আইনজীবী ও সমাজসেবী, আফে বাবালোলা দ্বারা প্রতিষ্ঠিত হয়েছিল। আফে বাবালোলা বিশ্ববিদ্যালয় সাতটি কলেজে একাডেমিক প্রোগ্রাম অফার করে। সাড়ে তিন একর জমির উপর নির্মিত এর প্রকৌশল কলেজটি আফ্রিকার বৃহত্তম কলেজগুলির মধ্যে একটি হিসেবে খ্যাত।  কলেজটি উদ্বোধন করেন প্রাক্তন রাষ্ট্রপতি গুডলাক জোনাথন। 

## পাদটীকা

## আরও পড়া

* "আমি ২০০ বছরেরও বেশি সময় বাঁচতে চাই - আফে বাবালোলা," *দ্য পাঞ্চ নিউজ,* ৪ আগস্ট ২০১৩।

## বাহ্যিক লিঙ্কগুলি

* আফে বাবালোলা বিশ্ববিদ্যালয়ের অফিসিয়াল ওয়েবসাইট

বিষয়শ্রেণী:নাইজেরিয়ার বেসরকারি বিশ্ববিদ্যালয় ও কলেজ
বিষয়শ্রেণী:২০০৯-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:২০০৯-এ নাইজেরিয়ায় প্রতিষ্ঠিত
ইন্ডিপেন্ডেন্ট টেলিভিশন অ্যান্ড রেডিও

**ইন্ডিপেন্ডেন্ট টেলিভিশন অ্যান্ড রেডিও** হল একটি নাইজেরীয় বেসরকারি সম্প্রচার নেটওয়ার্ক যা ২৭ মার্চ ১৯৯৭ সালে সম্প্রচার শুরু করে।  এটি বেনিন রাজ্যের এসামা স্যার চিফ গ্যাব্রিয়েল ওসাওয়ারু ইগবাইনেডিয়ন দ্বারা প্রতিষ্ঠিত হয়েছিল।

## ইতিহাস
ইন্ডিপেন্ডেন্ট টেলিভিশন (আইটিভি) ২৬ জুন ১৯৯৩ সালে তার সম্প্রচার লাইসেন্স পায়, যা একে মূল সংস্থা আইবিডব্লিউ এন্টারপ্রাইজেসের অধীনে নাইজেরিয়ার প্রথম ব্যক্তিগত মালিকানাধীন সম্প্রচার কেন্দ্রে পরিণত করে। পূর্ণ সম্প্রচার শুরু হয় ২৭ মার্চ ১৯৯৭ সালে।

## তথ্যসূত্র

## বাহ্যিক লিঙ্কগুলি

* 

বিষয়শ্রেণী:নাইজেরিয়ার রেডিও স্টেশন
বিষয়শ্রেণী:১৯৯৭-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:১৯৯৭-এ প্রতিষ্ঠিত গণমাধ্যম কোম্পানি
বিষয়শ্রেণী:নাইজেরিয়ার টেলিভিশন স্টেশন
বিষয়শ্রেণী:১৯৯৭-এ নাইজেরিয়ায় প্রতিষ্ঠিত
বিষয়শ্রেণী:১৯৯৮-এ প্রতিষ্ঠিত রেডিও স্টেশন
কিলিমাঞ্জারো (রেস্তোরাঁ)

**কিলিমাঞ্জারো** নাইজেরিয়ার একটি ঝটপট খাবারের রেস্তোরাঁ চেইন, যা ২০০৪ সালে চালু করা হয়েছিল এবং এর সদর দপ্তর পোর্ট হারকোর্টে অবস্থিত। এই রেস্তোরাঁটি নাইজেরিয়ার দ্রুততম বর্ধনশীল রেস্তোরাঁগুলির মধ্যে একটি। বর্তমানে এর নাইজেরিয়া জুড়ে ৫১টিরও বেশি আউটলেট রয়েছে, যার মধ্যে রয়েছে রাজধানী আবুজা, লাগোস এবং ফেডারেশনের অন্যান্য অংশে।

## আরো দেখুন

* লাগোসের রেস্তোরাঁর তালিকা

## তথ্যসূত্র

বিষয়শ্রেণী:২০০৪-এ প্রতিষ্ঠিত রেস্তোরাঁ
বিষয়শ্রেণী:পোর্ট হারকোর্ট ভিত্তিক কোম্পানি
বিষয়শ্রেণী:২০০৪-এ নাইজেরিয়ায় প্রতিষ্ঠিত
বিষয়শ্রেণী:নাইজেরিয়ার ফাস্ট-ফুড চেইন
বিষয়শ্রেণী:লাগোসের রেস্তোরাঁ
তারিক আল-হিজরাতাইন ওয়া বাব আস-সাআদাতাইন

**তারিক আল-হিজরাতাইন ওয়া বাব আস-সাআদাতাইন** () হলো ইবনুল কাইয়্যিম আল-জাওজিয়্যাহ রচিত একটি ঈমান ও আকিদা বিষয়ক গ্রন্থ। লেখক এখানে মুমিনের আধ্যাত্মিক যাত্রাকে দুটি হিজরত বা পথের সমাহার হিসেবে উপস্থাপন করেছেন:

#প্রথম হিজরত: ইবাদত, তাওয়াক্কুল, ইনাবাত (প্রত্যাবর্তন), আত্মসমর্পণ, ভয় এবং আশার মাধ্যমে আল্লাহর দিকে ধাবিত হওয়া।
#দ্বিতীয় হিজরত: রসূলুল্লাহ (সা.)-এর দিকে হিজরত; অর্থাৎ তাকে জীবনের সর্বোত্তম আদর্শ ও পথপ্রদর্শক হিসেবে গ্রহণ করা।
## ভূমিকা

এরপর তিনি আল্লাহর একত্ববাদের প্রশংসা জ্ঞাপন করেন এবং নবী মুহাম্মাদ (সা.)-এর প্রাপ্য মর্যাদা ও অধিকারের কথা উল্লেখ করেন। তিনি যা বলেছেন তার মধ্যে অন্যতম হলো: 

## তথ্যসূত্র

বিষয়শ্রেণী:ইবনে কাইয়িমের বই
বিষয়শ্রেণী:সুন্নি সাহিত্য
বাঙ্গো উইন্ড ফার্ম

**বাঙ্গো উইন্ড ফার্ম** হল অস্ট্রেলিয়ার নিউ সাউথ ওয়েলসের একটি বায়ু খামার। এটি সিডব্লিউপি রিনিউয়েবলস দ্বারা ইয়াস এবং বুরোওয়া শহরের মধ্যে তৈরি করা হয়েছিল। নির্মাণ কাজ শুরু হয়েছিল ২০১৯ সালের আগস্টে এবং ২০২৩ সালে সম্পূর্ণরূপে কার্যকর হয়।

এই বায়ু খামারে ৪৬টি বায়ু টারবাইন রয়েছে। এগুলি হল জিই টারবাইন যা প্রতিটি ৫.৩ মেগাওয়াট পর্যন্ত বিদ্যুৎ উৎপাদন করে, যার মোট ক্ষমতা ২৪৪ মেগাওয়াট। বায়ু খামারটির ১০০ মেগাওয়াট উৎপাদনের জন্য স্নোই হাইড্রোর সাথে একটি অফটেক চুক্তি রয়েছে। ১০০টিরও বেশি সুপারমার্কেট সরবরাহের জন্য উলওয়ার্থসকে বিদ্যুৎ সরবরাহের জন্য এটির আরেকটি চুক্তি রয়েছে।

প্রতিটি উইন্ড টারবাইনের টাওয়ারটি  উঁচু। এর পাঁচটি অংশে বিতরণ এবং নির্মিত। প্রবেশদ্বার থেকে ন্যাসেলে যাওয়ার জন্য এতে একটি মই এবং একটি লিফট উভয়ই রয়েছে।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:২০২৩-এ অস্ট্রেলিয়ায় প্রতিষ্ঠিত
বিষয়শ্রেণী:নিউ সাউথ ওয়েলসের বায়ু খামার
বিষয়শ্রেণী:২০২৩-এ সম্পন্ন জ্বালানি অবকাঠামো
এপিক টাওয়ার

**এপিক টাওয়ার** হল ব্রাজিলের বালনিয়ারিও ক্যাম্বোরিয়ুতে অবস্থিত একটি আবাসিক গগনচুম্বী অট্টালিকা। ২০১৪ থেকে ২০২০ সালের মধ্যে নির্মিত এই সুউচ্চ ভবনের উচ্চতা  ৫৬ তলা বিশিষ্ট এবং এটি ব্রাজিলের বর্তমান ৫ম উচ্চতম ভবন।

## আরো দেখুন

* ব্রাজিলের সবচেয়ে উঁচু ভবনের তালিকা
* দক্ষিণ আমেরিকার সবচেয়ে উঁচু ভবনের তালিকা

## তথ্যসূত্র

## বাহ্যিক লিঙ্কগুলি

* সিটিবিইউএইচ -এ এপিক টাওয়ার
* স্কাইস্ক্র্যাপারপেজে এপিক টাওয়ার

বিষয়শ্রেণী:আবাসিক গগনচুম্বী অট্টালিকা
বিষয়শ্রেণী:২০২০-এ সম্পন্ন ভবন ও স্থাপনা
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:২০২০-এ ব্রাজিলে প্রতিষ্ঠিত
বিষয়শ্রেণী:২০২০-এ সম্পন্ন আবাসিক ভবন
বিষয়শ্রেণী:ব্রাজিলের আবাসিক গগনচুম্বী অট্টালিকা
এমটিভি (ব্রাজিলীয় টিভি চ্যানেল)

**এমটিভি** হল প্যারামাউন্ট নেটওয়ার্কস আমেরিকার মালিকানাধীন একটি ব্রাজিলীয় পে টেলিভিশন চ্যানেল। ১৯৯০ সালে প্রতিষ্ঠিত ফ্রি-টু-এয়ার নেটওয়ার্ক এমটিভি ব্রাজিল তার কার্যক্রম বন্ধ করার পর চ্যানেলটি এমটিভির দ্বিতীয় ব্রাজিলীয় সংস্করণ। চ্যানেলটির প্রিমিয়ার ১ অক্টোবর ২০১৩ তারিখে রাত ৯:৩০ মিনিটে বিআরটি টিভি শো *কোলেটিভেশনের* মাধ্যমে শুরু হয়। ২৩ বছর ধরে টেরেস্ট্রিয়াল এমটিভি ব্রাজিল পরিচালনাকারী গ্রুপো অ্যাব্রিল, ভায়াকমকে এমটিভি মার্কার অধিকার ফিরিয়ে দেওয়ার পর এটি প্রকাশিত হয়।

স্থানীয় প্রোগ্রামিংয়ের পরিমাণের দিক থেকে এমটিভি-এর আন্তর্জাতিক সংস্করণগুলির মধ্যে, ব্রাজিলীয় সংস্করণটি দ্বিতীয় স্থানে ছিল, ২০১৪ সালে শুধুমাত্র তার মার্কিন মূল প্রতিষ্ঠানের কাছে হেরে যায়। ২০১৪ সালে এর সংকেত প্রায় ১২.৬ মিলিয়ন গ্রাহকের কাছে পৌঁছেছিল।

ব্রাজিলে এমটিভি চ্যানেলগুলির সম্প্রচার ৩১ ডিসেম্বর ২০২৫ তারিখ থেকে বন্ধ হয়ে যাবে।

## তথ্যসূত্র

## বাহ্যিক লিঙ্কগুলি

* 

বিষয়শ্রেণী:২০১৩-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:২০১৩-এ ব্রাজিলে প্রতিষ্ঠিত
বিষয়শ্রেণী:২০২৫-এ ব্রাজিলে বিলুপ্ত
বিষয়শ্রেণী:এমটিভি চ্যানেল
ওয়ার্কার্স পার্টি (ব্রাজিল)

**ওয়ার্কার্স পার্টি** (, **পিটি**) ব্রাজিলের একটি মধ্য-বামপন্থী   রাজনৈতিক দল, যা বর্তমানে দেশের শাসক দল। কিছু পণ্ডিত ২১শ শতাব্দীতে এর আদর্শকে সামাজিক গণতন্ত্র হিসাবে শ্রেণীবদ্ধ করেন, ১৯৯০-এর দশকে দলটি ব্যাপকভাবে সমাজতান্ত্রিক মতাদর্শ থেকে সরে এসেছিল, যদিও দলটি আজও একটি বামপন্থী   এবং প্রান্তিক অতি-বাম দলকে ধরে রেখেছে। ১৯৮০ সালে প্রতিষ্ঠিত, পিটি ১ জানুয়ারী, ২০০৩ থেকে ৩১ আগস্ট, ২০১৬ পর্যন্ত বিভিন্ন দলের সাথে জোট সরকারে ফেডারেল পর্যায়ে শাসন করেছে। ২০০২ সালের সংসদীয় নির্বাচনের পর, পিটি প্রথমবারের মতো চেম্বার অফ ডেপুটিসের বৃহত্তম এবং ফেডারেল সিনেটের বৃহত্তম দল হয়ে ওঠে।  একসময় দেশের ইতিহাসে সর্বোচ্চ অনুমোদনের রেটিং পেয়ে, রাষ্ট্রপতি লুইজ ইনাসিও লুলা দা সিলভা ছিলেন পিটি-র সবচেয়ে বিশিষ্ট সদস্য।  দিলমা রুসেফ, যিনি পিটি-র সদস্যও ছিলেন, দুবার রাষ্ট্রপতি নির্বাচিত হয়েছিলেন (প্রথম ৩১ অক্টোবর, ২০১০ এবং তারপরে আবার ২৬ অক্টোবর, ২০১৪) কিন্তু ২০১৬ সালে তার অভিশংসনের কারণে তিনি তার দ্বিতীয় মেয়াদ শেষ করতে পারেননি। ২০২২ সালের রাষ্ট্রপতি নির্বাচনে লুলার জয়ের মাধ্যমে দলটি ক্ষমতায় ফিরে আসে।

## তথ্যসূত্র

## আরও পড়া
* 
* 
* 
* 
* 

### টীকাযুক্ত গ্রন্থপঞ্জি

* কার্লোস হেনরিক মেটিডিয়েরি মেনেগোজ্জো ; ডাইনিস কারেপভস ; অ্যালাইন ফার্নান্দা ম্যাসিয়েল ; প্যাট্রিসিয়া রদ্রিগেস দা সিলভা ; রদ্রিগো সিজার (2013)। "পার্টিডো ডস ট্রাবালহাডোরস: বিবলিওগ্রাফিয়া কমেন্টাডা (1978-2002)" (পিডিএফ)। সাও পাওলো: Editora Fundação Perseu Abramo. 413 পৃ.

## বাহ্যিক লিঙ্কগুলি

*  Tribunal Superior Eleitoral (Brazilian Electoral Superior Court) 
*  Partido dos Trabalhadores (Workers' Party) official webpage

বিষয়শ্রেণী:ওয়ার্কার্স পার্টি (ব্রাজিল)
বিষয়শ্রেণী:১৯৮০-এ প্রতিষ্ঠিত রাজনৈতিক দল
বিষয়শ্রেণী:উদ্ধৃতি শৈলীতে পর্তুগিজ ভাষার উৎস (pt)
বিষয়শ্রেণী:ব্রাজিলের সামাজিক গণতান্ত্রিক দল
বিষয়শ্রেণী:দক্ষিণ আমেরিকার গণতান্ত্রিক সমাজতান্ত্রিক দল
বিষয়শ্রেণী:১৯৮০-এ ব্রাজিলে প্রতিষ্ঠিত
জন স্মিথ

**জন ওয়েস্টউড রৌলি স্মিথ** (২৮ জুলাই ১৯২৪ - ১২ ডিসেম্বর ১৯৯১) ছিলেন একজন ইংরেজ ক্রিকেটার। তিনি লেস্টারশায়ারের ক্ল্যারেন্ডন পার্কে জন্মগ্রহণ করেন।

## ক্রীড়া জীবন
স্মিথ ছিলেন একজন উইকেট-রক্ষক যিনি ডান হাতে ব্যাটিং করতেন। ১৯৫০ সালে সফরকারী ওয়েস্ট ইন্ডিজের বিপক্ষে লেস্টারশায়ারের হয়ে তার প্রথম-শ্রেণির ক্রিকেটে অভিষেক হয়। ১৯৫০ কাউন্টি চ্যাম্পিয়নশিপে নটিংহ্যামশায়ারের বিপক্ষে এবং ১৯৫৫ সালে অক্সফোর্ড বিশ্ববিদ্যালয়ের বিপক্ষে লেস্টারশায়ারের হয়ে তিনি আরও দুটি প্রথম-শ্রেণির ম্যাচ খেলেন।

মোট তিনটি প্রথম-শ্রেণির ম্যাচে তিনি ৫ রান করেন। এ ছাড়া উইকেট-কিপার হিসেবে তিনি একটি ক্যাচ নেন এবং একটি স্টাম্পিং করেন।

## মৃত্যু
তিনি ১২ ডিসেম্বর ১৯৯১ সালে লেস্টারশায়ারের ব্রান্টিংথর্পে মারা যান।

## তথ্যসূত্র

## বহিঃসংযোগ
* 
* 

বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিষয়শ্রেণী:উইকেট-রক্ষক
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:লেস্টার থেকে আগত ক্রিকেটার
বিষয়শ্রেণী:১৯৯১-এ মৃত্যু
বিষয়শ্রেণী:১৯২৪-এ জন্ম
ক্যারোল জাম

**ক্যারোল জাম** হলেন একজন ব্রিটিশ লেখিকা ও বিজ্ঞান-বিষয়ক যোগাযোগকর্মী। কর্মজীবনের শুরুর দিকে তিনি একজন অভিয়নশিল্পী ও টেলিভিশন প্রযোজক হিসেবেও কাজ করেছেন। তিনি রয়্যাল সোসাইটি অব আর্টসের একজন সভ্য (ফেলো)।

## জীবনী
ক্যারোল জাম বিবর্তনীয় মনোবিজ্ঞানে মাস্টার্স ডিগ্রি অর্জন করেছেন। তিনি লেখক ও বিজ্ঞানী হওয়ার আগে একজন অভিনেত্রী, মডেল ও নর্তকী ছিলেন। তিনি জেরি কোটল সার্কাসে ‘ট্রাপিজ, তন্নী-দড়ি, ক্লাউনিং, অ্যাক্রোব্যাটিক্সে’ অভিনয় করেন। তিনি ১৯৯২ সালের সিনেমা চ্যাপলিনে নর্তকীর চরিত্রে ছিলেন এবং ১৯৯৬ সালের মল ফ্ল্যান্ডার্সে অভিনয় করেন। ১৯৯৬ সালে সেক্স অ্যান্ড সায়েন্টিস্টস: বিউটি অ্যান্ড দ্য বিস্ট শীর্ষক টেলিভিশন ডকুমেন্টারিরতে তিনি প্রযোজক হিসেবে কাজ করেন এবং ২০০০ সালে তিনি হাউস অফ গেমস শীর্ষক বিবিসি ওয়ানের একটি গেম শোর লেখক, পরিচালক ও প্রযোজক ছিলেন।

২০০০ সালে নারী প্রাইমাটোলজিস্টদের উপর ভিত্তি করে জাম একটি বই প্রকাশ করেন। বইটির নাম “বিউটি অ্যান্ড দ্য বিস্টস: উইমেন, এপ অ্যান্ড এভোলিউশন"। ২০১১ সালে তিনি একটি বিজ্ঞানভিত্তিক কল্পকাহিনী উপন্যাস প্রকাশ করেন, যার নাম ছিল "ওয়ার্থ দেয়ার ওয়েট ইন ব্লাড"। ২০১১ থেকে ২০১৫ সাল পর্যন্ত তিনি দ্য গার্ডিয়ান পত্রিকায় মনোবিজ্ঞান ও প্রাইমেট নিয়ে বহু প্রবন্ধ লিখেছেন

তিনি এডিনবরা ফ্রিঞ্জে দুইটি শো লিখেছেন এবং সেসবে নিজেই অভিনয় করেছেন: ২০০৪ সালে ক্যারোল জাম ইজ সেক্সুয়ালি সিলেক্টেড এবং ২০১০ সালে ক্যারোল জাম ইজ বায়ো-ডাইভার্স। এসব শোতে বিভিন্ন বৈজ্ঞানিক বিষয়কে কৌতুক ও হাস্যরসের মাধ্যমে উপস্থাপন করা হয়, বিশেষত লিঙ্গ মনোবিজ্ঞান, মানুষের বিবর্তন ও প্রাইমেট সংরক্ষণ।  ২০১০ সালে অ্যানিম্যাল প্ল্যানেট চ্যানেলে সম্প্রচারিত “মাইকেল জ্যাকসন ও বাবলস: " এক অজানা কাহিনী” শিরোনামের একটি ডকুমেন্টারিতে তিনি উপস্থিত ছিলেন। 

বর্তমানে তিনি একাধিক লেখার প্রকল্পে কাজ করছেন এবং ইউনিভার্সিটি কলেজ লন্ডনে নৃবিজ্ঞানে ডক্টরেট করার পাশাপাশি সহানুভূতির বিবর্তন নিয়ে গবেষণা করছেন।

## পুরস্কার

* ২০০৪ সালে, জনসাধারণের মধ্যে বিজ্ঞান প্রচারে বিশেষ অবদানের জন্য ওয়েলকাম ট্রাস্ট পুরস্কার।
* ২০১০ সালে, কমেডি-থিয়েটারে বিজ্ঞান প্রযোজনার জন্য ইউরোপীয় কমিশনের পুরস্কার।
* ২০১২ সালে, জনসাধারণের সাথে বিজ্ঞানের সংযোগে অবদানের জন্য সায়েন্স অ্যান্ড টেকনোলজি ফ্যাসিলিটিজ কাউন্সিল পুরস্কার

## তথ্যসূত্র


বিষয়শ্রেণী:রয়েল সোসাইটির নারী সভ্য
বিষয়শ্রেণী:ব্রিটিশ লেখিকা
বিষয়শ্রেণী:ব্রিটিশ অভিনয়শিল্পী
বিষয়শ্রেণী:ব্রিটিশ প্রযোজক